Phnom Penh

Phnom Penh nya indu nengeri enggau mengeri ke pemadu mayuh mensia di Kemboja. Nengeri tu udah nyadi indu nengeri menua kenyau ari taun 1865 lalu udah mansang nyadi nengeri primat menua nya sereta palan politik, ekonomi, industri, enggau budaya iya. Nama nengeri tu datai ari Wat Phnom, siti kuil Buddha, enggau Lady Penh, orang ke numbuhka mengeri tu. Nengeri tu bepalan ba endur sungai Tonlé Sap enggau Mekong betemu, lalu nyadi pun Sungai Bassac. Nengeri mega nyadi penuduk monarki Kemboja, ti bepalan ba Istana Diraja.

Ditumbuhka dalam taun 1372, Phnom Penh nganti Angkor Thom nyadi indu nengeri menua dalam taun 1434 berindik ari pengelabuh perintah Angkor, lalu mengkang baka nya nyentuk ngagai taun 1497. Iya bulih baru status indu nengeri maya jeman kolonial Peranchis. Nengeri ngasaika timpuh beranakka puku enggau pemoden maya timpuh meredeka Kemboja, ngulihka nama panggil "Mutiara Asia" ketegal kolonial Peranchis, New Khmer enggau arkitektur Art Deco.  Penyampau tubuh mensia mayuh ba nengeri tu majak nambah dalam taun 1960 enggau 1970 lebuh bala orang tasah rari ari perang rayat enggau pengawa ngebom Amerika maya Perang Vietnam. Semua peranak Phnom Penh dipindahka enggau chara kasar dalam taun 1975 ulih Khmer Rouge, lalu napi pemerinsa, pengawa mejal enggau pengawa munuh bansa. Phnom Penh mengkang nadai diuan mensia maya jeman Kampuchea Demokratik nyentukka soldadu ke disukung Vietnam ngambi nengeri nya dalam taun 1979. Nengeri tu digaga baru sereta infrastruktur dikemanahka agi ba jeman moden enggau sukung ari pengawa beranakka puku enggau bantu entarabansa. Datai ba taun 2019, iya nyadi palan lebih 2 juta iku mensia, kira-kira 14% ari penyampau tubuh Kemboja. 

Kandang menua Phnom Penh Besai nyengkaum mengeri Ta Khmau ke semak enggau sekeda pelilih menua di provinsi Kandal. Mengeri tu suba nyadi palan proses, enggau tekstil, farmaseutikal, ngaga mesin, enggau kilang padi. Iya mega endur mayuh sekula, kolej enggau universiti ti tebilang. Institusyen budaya enggau pengawa iya udah nyadika iya hab dagang temuai domestik enggau entarabansa.

Mengeri tu udah ngatur mayuh bengkah pengawa serantau enggau antarabansa, ke pemadu tebilang iya nya Aum Besai ASEAN 2002, 2012, enggau 2022, Lumba Asia Tenggara Ke-32, enggau Lumba Para ASEAN ke-12. Phnom Penh deka nyadi nengeri Kemboja keterubah enggau nengeri kedua di Asia Tenggara ti nyadi tuai rumah Lumba Nembiak Asia ba taun 2029.

 Kereban sanding